Patvirtinta:

LŽHIS Tarybos posėdyje

2016 m. vasario 19 d.

**LIETUVOS ŽEMĖTVARKOS IR HIDROTECHNIKOS INŽINIERIŲ SĄJUNGOS HIDROTECHNIKOS SEKCIJOS 2015-2016 METŲ GERIAUSIO SUPROJEKTUOTO AR PASTATYTO STATINIO KONKURSO NUOSTATAI**

**I. BENDROSIOS NUOSTATOS**

1. Lietuvos žemėtvarkos ir hidrotechnikos inžinierių Sąjungos (toliau Sąjungos) 2015-2016 metų geriausio suprojektuoto ar pastatyto hidrotechnikos statinio konkurso nuostatai (toliau nuostatai) reglamentuoja konkurso organizavimo tvarką, vertinimo ir apdovanojimo procedūrą.
2. Konkurso tikslas – išsiaiškinti, viešinti ir įvertinti geriausius parengtus projektus ar pastatytus hidrotechninius statinius (objektus) bei skleisti gerosios patirties idėjas tarp Sąjungos narių.
3. Techniniai projektai rengiami taikant naujausius techninius, technologinius sprendimus, kurie būtų panaudojami tobulinant melioracijos techninius reglamentus, rengiant medžiagų ir resursų normatyvus, tobulinant inžinierių hidrotechnikų kvalifikaciją, atliekant mokymą atestuotis melioracijos darbų vykdymui.

**II. KONKURSO ORGANIZAVIMO TVARKA**

1. Konkursą organizuoja Sąjungos hidrotechnikos sekcijos Profesinės veiklos bei Profesinio ugdymo ir etikos komisijos.
2. Konkurse gali dalyvauti Lietuvos melioracijos įmonių asociacijos nariai (įmonės) ir Sąjungos nariai turintys teisę rengti projektus ar vykdyti statinių statybą.
3. Konkursui teikiami 2015-2016 metais parengti projektai ar jau pastatyti statiniai. Konkursui negali būti teikiami projektai, kurie dalyvavo geriausio ankstesnių metų konkursuose.
4. Konkursui medžiaga pateikiama iki 2016 metų gegužės 1 d. ASU Vandes ūkio ir žemėtvarkos fakultetui arba 3-tretieji rūmai 337 kab. arba el. paštu lzhis\_@hotmail.com; a.kazlauskas@plungesjonis.lt
5. Projektų vertinimui autoriai pristato projektą, nuotraukas ar schemas viešam komisijos posėdžiui.

**III. DARBŲ VERTINIMAS**

1. Pateiktus darbus vertina uždaruose posėdžiuose Tarybos patvirtinta komisija.
2. Posėdžiai yra teisėti, jeigu juose dalyvauja ne mažiau 2/3 komisijos narių.
3. Darbų vertinimui kviečiami atrinktų darbų autoriai, kurie trumpai pristato savo darbus.
4. Vertinantys komisijos posėdyje pareiškia savo nuomonę pagal 10 balų sistemą.
5. Vertinant atsižvelgiama į:

13.1 tyrinėjimo darbų atlikimą;

13.2 projekto užduoties parengimą atsižvelgiant į tikslus, uždavinius ir būtinumą;

13.3 originalumą, naujoves ir techninius sprendimus;

13.4 darbų atlikimo kokybę, terminus bei darbų atlikimo technologines schemas (jei jos reikalingos);

13.5 ekonominius rodiklius ir novatoriškumą.

1. Darbų vertinimui gali būti pasitelkti ekspertai.
2. Komisijos posėdžio protokolas ne vėliau kaip per savaitę įteikiamas LŽHIS tarybai.

**IV. BAIGIAMOSIOS NUOSTATOS**

1. Geriausi darbai pristatomi specialistų kvalifikacijos kėlimo kursuose, seminaruose, Sąjungos profesinės šventės metu, informacija apie juos skelbiama Sąjungos internetiniame puslapyje bei žurnale ,,Žemėtvarka ir hidrotechnika“.
2. Esant būtinumui organizuojama vieša objekto apžiūra vietoje, kurioje bus vykdomas projektas ar jau pastatytas statinys.
3. Konkurso nugalėtojai Sąjungos profesinės šventės metu apdovanojami Sąjungos diplomais ir Sąjungos ar rėmėjų prizais.